**CAIET DE SARCINI**

**Pentru vanzarea prin licitatie publica a bunurilor mobile-24 autovehicule de transport marfa- apartinand debitoarei**

**S.C. TRANS COJAN COM S.R.L**

**-societate in faliment-**

Prezentul “caiet de sarcini”are ca obiective:

1-descrierea bunurilor oferite spre vanzare,

2-precizarea conditiilor generale de vanzare a acestor bunuri,

3-prezentarea regulamentului de organizare si de desfasurare a procedurii.

**Consideratii generale**

**S.C. Trans Cojan Com S.R.L.** este o societatea aflata in procedura de faliment in conformitate cu prevederile Legii nr. 85/2006 privind procedura insolventei si constituie obiectul dosarului 12082/3/2011 aflat pe rolul Tribunalului Municipiului Bucuresti, Sectia a VII-a Comerciala.

**S.C. Trans Cojan Com S.R.L**. are urmatoarele date de identificare:

Sediul social: Localitatea Bucuresti, str. Dorneasca nr. 11, bloc P79 , scara 1, at. 5, ap. 22, sector 5, inregistrare la ONRC J40/18192/1992, cod de inregistrare fiscal 4338463.

Cabinetul Individual de Insolventa Govoreanu Corina, infiintat ca urmare a dispozitiilor Ordonantei de Urgenta a Guvernului nr. 86/2006, este lichidator judiciar al S.C. Trans Cojan Com S.R.L., desemnat prin sentinta civila 6697/02.09.2013 a Tribunalului Municipiului Bucuresti Sectia a VII a Civila in dosarul nr. 12802/3/2011 si se identifica astfel: sediul social in Bucuresti, Str Mihail Sebastian nr. 143, bl. A33, sc. 1, ap. 23, sector 5, CUI 21816312 .

Avand in vedere incheierea de sedinta 6697/02.09.2013 prin care s-a aprobat intrarea in faliment a debitoarei si si raportul de evaluare intocmit in luna ianuarie 2014 de catre S.C. Tehnoconcept Expert S.R.L. –evaluator ANEVAR- s-a stabilit, ca modalitate de valorificare a acestuia, licitatia publica in temeiul art. 116 din Legea nr. 85/2006.

Pentru vanzarea bunurilor se va asigura publicitatea necesara printr-o expunere adecvata pe piata, astfel: anunturi de publicitate in ziare nationale, postarea de anunturi pe site-ul propriu al lichidatorului judiciar si pe alte site-uri de specialitate, publicitate directa catre persoanele potential interesate, etc.

**Descrierea bunului oferit spre vanzare**

Obiectul vanzarii este reprezentat de ***24 autovehicule de transport marfa -10 autotractoare si 14 semiremorci*** , detaliate in anexa nr. 1 .

Bunurile mobile se afla garate la punctul de lucru al societatii Trans Cojan Com S.R.L. din loc. Bragadiru, str. Marasti nr. 2A, jud. Ilfov.

**Facem precizarea ca bunurile se vand separat sau in bloc, in conditiile specificate in prezentul Caiet de Sarcini.**

**In temeiul art. 53 din Legea nr. 85/2006, bunurile se vand libere de sarcini, cu exceptia masurilor asiguratorii luate in cursul proceselor penale.**

**Vanzarea se va face pe principiul vazut-placut.**

**Precizarea conditiilor generale de vanzare a bunului imobil**

1. Vanzarea se va face cu plata integrala a pretului+TVA in maxim 10 zile de la adjudecare;
2. Preturile de pornire la licitatie sunt stabilite la valoarea din raportul de evaluare intocmit in cauza, conform anexei nr. 2. Preturile de pornire a licitatiei nu includ taxa pe valoare adaugata. Aceasta se adauga la pretul de adjudecare conform prevederilor codului fiscal.
3. Garantia de participare la licitatie este de 10% din pretul de pornire al licitatiei.
4. Proprietatea asupra bunurilor apartine vanzatorului si trece la adjudecatarul-cumparator la data platii integrale a pretului. Incheierea contractului de vanzare-cumparare in forma autentica se va efectua dupa plata integrala a bunului, taxele notariale fiind in sarcina cumparatorului. Procesul verbal de predare-primire se va intocmi la data la care bunurile sunt ridicate din locatia unde se gasesc garate. Ridicarea si deplasarea bunurilor de la vanzator la comparator se va face de catre comparator, pe cheltuiala acestuia, in maxim 7 zile de la data platii integrale a acestora. Pentru orice intarziere dupa acest termen, vanzatorul va factura cumparatorului taxa de stationare de 10 euro/zi /autovehicol.
5. Taxa de participare la licitatie va fi de 500 Ron +TVA si include obtinerea prezentului Caiet de Sarcini, inclusiv copii dupa rapoartele de evaluare luate in considerare la stabilirea pretului de pornire;
6. Bunul imobil in cauza se vinde adjudecatorului-cumparator, in starea in care se afla, pe principiul vazut-placut, pe raspunderea proprie a cumparatorului.
7. Ofertantii au dreptul sa ia cunostinta de starea bunurilor, inclusiv prin vizionarea acestora.

**Prezentarea regulamentului de organizare si de desfasurare al procedurii de vanzarii**

Conditii de participare la licitatie

La vanzare pot participa persoane fizice sau juridice romane sau straine care indeplinesc conditiile generale astfel cum sunt enumerate mai jos. Ofertantii persoane fizice si juridice straine vor depune documentele legalizate in limba romana.

Participantii trebuie sa depuna urmatoarele documente, cel tarziu pana in ziua desfasurarii procedurii de vanzare:

-dovada achitarii taxei de participare la procedura si a garantiei de participare, daca este cazul; taxa se va achita in numerar;

-actul care atesta imputernicirea acordata persoanei care reprezinta ofertantul in procedura de negociere;.

-documente specifice in vederea identificarii ofertantilor.

\*persoane juridice: copie a Certificatului de inregistrare la ORC, si certificatul de inregistrare ca platitor de TVA

\*persoane fizice: copie act de identitate

-declaratia, in original, a ofertantului potrivit cu care acesta a luat la cunostinta in intregime de clauzele si conditiile cuprinse in caietul de sarcini pe care le accepta irevocabil si neconditionat

- declaratia, in original, a ofertantului ca intelege sa le cumpere bunurile in starea in care se gasesc, dupa principiul “vazut-placut”.

Nu vor participa la procedura de vanzare persoane intre care exista legaturi de actionariat sau conducere sau persoane care fac parte din acelasi grup de interes economic.

**Regulamentul de organizare si desfasurare al licitatiei**

Licitatia este publica, deschisa, cu strigare sau on line.

Dezbaterile vor fi consemnate intr-un proces verbal al sedintei.

Presedinte al comisiei de licitatie va fi reprezentantul lichidatorului judiciar, d-na Corina Govoreanu.

Dintre membrii comisiei va face parte un reprezentant a S.C. Trans Cojan Com S.R.L.-secretar al comisiei- si un reprezentant al creditorilor acesteia.

Vor fi organizate un numar de 6 (sase) licitatii. In cazul un care bunul nu este vandut dupa primele trei runde, la runda a patra se va porni cu un pret diminuat cu 10% din pretul de evaluare. Daca bunul nu se vinde nici dupa urmatoarea runda, la ultimele doua runde bunul va fi scos la licitatie la un pret diminuat cu 5% fata de pretul de evaluare. Daca nici dupa cele 6 runde de licitatii bunul nu a fost vandut, urmeaza a se convoca adunarea creditorilor pentru discutarea situatiei.

Licitatiile se vor organiza la un interval de o saptamana intre ele. Locul si ora celor 6 runde de licitatii vor fi aceleasi.

Comisia de licitatie va analiza documentele prezentate de ofertanti pentru participarea la licitatie si va putea exclude de la participare persoanele care nu intrunesc conditiile specificate anterior.

*In urma adjudecarii, adjudecatarului i se va retine garantia de participare ca si avans la plata pretului de adjudecare, iar in cazul in care acesta nu va efectua plata diferentei de pret la termenul stabilit, garantia de participare nu va mai fi restituita si se va pastra de catre S.C.Trans Cojan Com S.R.L.*

Licitatia se va desfasura dupa regula licitatiei competitive, astfel:

a) Licitatia incepe prin citarea de catre administratorul judiciar a publicatiei de vanzare si a ofertelor primite pana la acea data. Bunul se adjudeca celui care , dupa trei strigari succesive facute la interval de timp care sa permita optiuni si supralicitari, ofera pretul cel mai mare.

b) Daca se ofera pretul de pornire al licitatiei de catre doi sau mai multi ofertanti, presedintele comisiei va creste pretul cu cate un pas de 5% pana cand unul dintre ofertanti ofera pretul astfel majorat si nimeni nu ofera la a treia strigare un pret mai mare. Acesta va fi declarant adjudecatar.

Daca la licitatie se prezinta un singur ofertant care ofera pretul de pornire al licitatiei, acesta este declarant adjudecatar.

c) Daca nu se ofera pretul de pornire al licitatiei, presedintele comisiei va inchide licitatia si va consemna aceasta in procesul verbal al licitatiei, urmand sa se reia licitatia la un termen de 7 zile de la acea data.

d) In cazul in care doi sau mai multi participanit ofera acelasi pret, adjudecatarul activului va fi cel care va plati primul pretul activului .

e) Garantia de participare la licitatie (10% din pretul de evaluare) va constitui avans din pret pentru adjudecatar. Restul de pret va trebui depus in termen de maxim 10 zile.

Pentru persoanele care au participat la licitatie si nu au adjudecat bunul, garantia depusa se restituie in termen de 3 zile lucratoare de la data licitatiei.

f) Daca adjudecatarul este creditor ipotecar prioritar, el poate depune creanta sa in contul pretului, fiind obligat, daca este cazul, sa depuna si diferenta de pret in termenul stabilit. De asemenea creditorii care au creante in rang util, potrivit ordinii de preferinta prevazuta de art. 563 si 564 C. Pr. Civ. nu au obligatia de a depune garantia de participare la licitatie.

Daca adjudecatarul renunta la cumpararea bunului sau daca nu achita diferenta de pret, pierde garantia depusa si este declarat adjudecatar fals. In conformitate cu art. 849 Cod proc. civ. adjudecatarul fals este obligat la plata diferentei de valoare intre valoarea la care acesta a adjudecat activul supus vanzarii si valoarea la care s-a adjudecat in final bunul in cazul desfasurarii unei noi licitatii, in situatia in care activul a fost vandut cu o valoare mai mica decat cea adjudecata.

Bunurile nu se vand cu plata in rate.

Lichidator judiciar

C.I.I. Govoreanu Corina